Jaanipäeval 70. sünnipäeva tähistanud Arvo Veidenberg on aastatega üles ehitanud Pajumäe talu koos meiereiga ja Eesti talupidajate juhina seisnud talude jätkusuutlikkuse eest. Arvo  Veidenberg on tõsine talupidaja ning tunnustatud talueluliider - tema sõna maksab ja ettevõtmised innustavad. Selles mehes on mulgi kangust ja teadlase avarat mõtteviisi. Karismaatilise juhi ümber on koondunud Viljandimaa talupidajad ja Eestimaa Talupidajate Keskliidu juhatuse esimehena juhib ta kogu taluliikumist Eestis.